CELEX: 62016CN0235
Language: el
Date: 2016-04-25 00:00:00
Title: Υπόθεση C-235/16: Αίτηση προδικαστικής αποφάσεως την οποία υπέβαλε το Tribunal Supremo (Ισπανία) στις 25 Απριλίου 2016 – Asociación Nacional de Grandes Empresas de Distribución (ANGED) κατά Consejo de Gobierno del Principado de Asturias

18.7.2016   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 260/23
            
         Αίτηση προδικαστικής αποφάσεως την οποία υπέβαλε το Tribunal Supremo (Ισπανία) στις 25 Απριλίου 2016 – Asociación Nacional de Grandes Empresas de Distribución (ANGED) κατά Consejo de Gobierno del Principado de Asturias
   (Υπόθεση C-235/16)
   (2016/C 260/29)
   Γλώσσα διαδικασίας: η ισπανική
   
      Αιτούν δικαστήριο
   
   Tribunal Supremo, Sala de lo Contencioso-Administrativo, Sección Segunda
   
      Διάδικοι στην υπόθεση της κύριας δίκης
   
   
      Αναιρεσείουσα: Asociación Nacional de Grandes Empresas de Distribución (ANGED)
   
      Αντίδικος κατ’ αναίρεση: Consejo de Gobierno del Principado de Asturias
   
      Προδικαστικά ερωτήματα
   
   
               1)
            
            
               Αντίκεινται τα άρθρα 49 και 54 ΣΛΕΕ σε περιφερειακό φόρο επί της λειτουργίας μεγάλων εμπορικών καταστημάτων με ωφέλιμη επιφάνεια εκθέσεως και λιανικών πωλήσεων ίση ή μεγαλύτερη των 4 000 m2 λόγω των επιπτώσεων που έχουν στο έδαφος, στο περιβάλλον και στο συμπαγές αστικό εμπόριο της περιοχής, ο οποίος επιβάλλεται ανεξάρτητα από την πραγματική θέση των εν λόγω εμπορικών καταστημάτων εντός ή εκτός της συμπαγούς αστικής περιοχής και επιβάλλεται στην πλειονότητα των περιπτώσεων στις επιχειρήσεις άλλων κρατών μελών, λαμβανομένων υπόψη ότι: (i) δεν επηρεάζει τους εμπόρους οι οποίοι κατέχουν πλείονα εμπορικά καταστήματα, μεμονωμένα ή συλλογικά, με ωφέλιμη επιφάνεια εκθέσεως και λιανικών πωλήσεων κατώτερη των 4 000 m2, ανεξάρτητα από το άθροισμα της ωφέλιμης επιφάνειας εκθέσεως και λιανικών πωλήσεων όλων των καταστημάτων τους, και (ii) δεν επιβάλλεται στα μεμονωμένα μεγάλα εμπορικά καταστήματα, των οποίων η ωφέλιμη επιφάνεια εκθέσεως και λιανικών πωλήσεων δεν υπερβαίνει τα 10 000 m2, όταν ασκούν αποκλειστικά και μόνο δραστηριότητες σχετικές με την κηπουρική, την πώληση οχημάτων, υλικών οικοδομών, μηχανημάτων και βιομηχανικών υλικών;
            
         
               2)
            
            
               Έχει το άρθρο 107, παράγραφος 1, ΣΛΕΕ την έννοια ότι συνιστούν απαγορευμένες κρατικές ενισχύσεις, βάσει της εν λόγω διατάξεως, η μη υπαγωγή στον IGEC των Αστουριών των μεμονωμένων ή συλλογικών εμπορικών καταστημάτων με ωφέλιμη επιφάνεια εκθέσεως και λιανικών πωλήσεων κατώτερη των 4 000 m2 και των μεμονωμένων μεγάλων εμπορικών καταστημάτων των οποίων η ωφέλιμη επιφάνεια εκθέσεως και λιανικών πωλήσεων δεν υπερβαίνει τα 10 000 m2, όταν ασκούν αποκλειστικά και μόνο δραστηριότητες σχετικές με την κηπουρική, την πώληση οχημάτων, υλικών οικοδομών, μηχανημάτων και βιομηχανικών υλικών;